बिहार कर्मचारी चयन आयोग की घोर लापरवाही सामने आई है| आयोग ने एक छात्रा को अश्लील फोटो लगाकर एडमिट कार्ड जारी कर दिया है| छात्रा नालंदा की रहनेवाली है| यह एडमिट कार्ड काफी वायरल हो चुका है| इस घटना से आयोग की कार्यशैली पर भी सवाल उठने लगे हैं| बिहार कर्मचारी चयन आयोग की गलती से छात्रा की काफी बदनामी हो रही है| सोशल मीडिया में कार्ड वायरल होने के बाद इसे काफी शेयर किया जा रहा है| छात्रा ने बिहार कर्मचारी चयन आयोग के 06060114 / 2014 विज्ञापन के आधार पर आवेदन किया था| छात्रा का नाम एक चर्चित अभिनेत्री के नाम पर है| हालांकि नाम से टाइटल नहीं मिल रहा है| इसके बावजूद आयोग ने चर्चित अभिनेत्री का टॉपलेस तस्वीर लगाकर एडमिट कार्ड जारी कर दिया| इस परीक्षा के लिए रिकार्ड 18 लाख से ज्यादा अभ्यर्थियों ने आवेदन किये हैं| यह परीक्षा चार चरणों में 29 जनवरी तथा 5, 19 और 26 फरवरी को होनी है| परीक्षा के लिए पूरे राज्य में 742 केंद्र बनाए गए हैं|